# בשבע

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
דוגמה לגליון של העיתון מחודש פברואר 2006

בשבע הוא עיתונו של "ערוץ 7", המופץ מידי יום חמישי בחינם בריכוזי אוכלוסייה דתית וחרדית.

העיתון זהה לערוץ 7 בנושא ההשקפה הפוליטית, ומהוה המשך של הערוץ ששידוריו הופסקו. כמו חינמונים אחרים, הוא מונח במקומות ציבוריים כמו חנויות ובתי כנסת. בריכוזי אוכלוסיה דתיים הוא מחולק לבתים ולתיבות הדואר.

העיתון החל לצאת ב-19 ביולי 2002 לאחר סכסוך עם מערכת מקור ראשון, לאחר שהיא נטלה מערוץ 7 את הזיכיונות למכירת פרסומות אצלה. היווסדו גרם לסכסוך חריף עם מערכת מקור ראשון, שחששה שהוא ינגוס בחלק מהקהל שלה, אך לאחר שהתברר שהכנסות העתון לא נפגעו, הסכסוך שכך. סיבה אחרת להקמתו הייתה יצירת אלטרנטיבה במקרה שהערוץ יסגר, כפי שאכן קרה. באותה תקופה אנשי הערוץ החלו לחשוש מכך, אם כי האמינו שיצליחו להקנות לו מעמד חוקי.

בזכות חלוקתו חינם, הוא זוכה לתפוצה של כ-200 אלף עותקים. עם זאת, החותמת של "ערוץ 7" נותנת לו לגיטימציה נוספת בקרב חלקים נכבדים מהציבור הדתי-לאומי (בעיקר בקרב הציבור החרד"לי). מזה למעלה משנתיים סקרי tgi מציבים את 'בשבע' כעיתון הישראלי שלו מספר הקוראים הרב ביותר בקרב שומרי המצוות בישראל, דתיים וחרדים. ל"בשבע" קו פוליטי ברור, המזדהה עם הציבור של ישיבת מרכז הרב, בעקבות העובדה שבני משפחתו של הרב זלמן מלמד משפעים על דרכו של העתון, וכן משום שעורך העיתון מיום הקמתו, עמנואל שילה, הוא בוגר ישיבות קדומים, מרכז הרב ותורת החיים. במסגרת עמדה זו, הוביל העתון בצורה מפורשת קמפיין כנגד תוכנית ההתנתקות ואף בעד סירוב פקודה. העיתון עוסק גם בנושאים שאינם קשורים לשלמות הארץ, ובהם ניתנת במה לדעות מגוונות. בעיקר מפורסמות כתבות העוסקות בתופעות ואירועים שונים בציבור הדתי וגם קצת מחוצה לו. בין השאר פורסמה כתבה המעודדת לימוד תורה לנשים, ואף כתבה אוהדת על מינויו של עמרם מצנע לראשות מועצת ירוחם. עם זאת רבים סבורים כי כמות המאמרים הללו איננה משמעותית ביחס לכתבות ולמדורים הרבים שחוזרים על אותה עמדה פוליטית.

ב-21 בפברואר 2006 החל העיתון בהפצת המוסף "ישראל שלי". המוסף נועד לציבור שאינו נמנה בדרך כלל על קהל היעד של העיתון וכולל כתבות ומאמרים נבחרים מ"בשבע", ובנוסף כתבות שהוכנו במיוחד עבור "ישראל שלי". המוסף מופץ ב-300,000 עותקים ומופץ גם דרך היומונים הגדולים.

## [עריכה] קישורים חיצוניים

- אתר העיתון "בשבע"ֶ
- אלישיב רייכנר, עיתון מנותק, אתר NRG

מקור: http://he.wikipedia.org../../../%D7%91/%D7%A9/%D7%91/%D7%91%D7%A9%D7%91%D7%A2.html

קטגוריות: עיתונות עברית | ציונות דתית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש